**Benvolgudes i benvolguts, aquesta setmana us proposo una activitat d’audició activa. Ja sabeu que si us ve de gust podeu fer-me el retorn al mail** [**enunez1@xtec.cat**](mailto:enunez1@xtec.cat) **però sobre tot, espero que gaudiu amb la proposta!**

**Elena.**

A continuació teniu un enllaç que us portarà a un breu vídeo.

Enllaç: <https://www.youtube.com/watch?v=AkHLCMVWMbo>

La proposta és la següent:

1. **Escolta** una o dues vegades la música mentre observes atentament la proposta de les imatges per acompanyar la música amb percussió corporal.
2. **Torna a escoltar-ho** tantes vegades com vulguis **acompanyant amb la percussió corporal.**
3. A continuació et presento unes **qüestions:**

* Quina és la forma d’aquesta peça musical que tens indicada a la part de baix del vídeo amb lletres?
* Captes amb facilitat les diferents parts musicals que formen aquesta peça?
* Aquesta peça musical pertany a una obra anomenada **Quadres d’una exposició, del compositor rus Modest Músorgski,** que va voler representar musicalment diferents quadres pintats per un amic seu i que va veure exposats. A continuació et deixo un altre enllaç:

<https://www.youtube.com/watch?v=NvV-dAje5FM> amb el qual podràs escoltar el començament de l’obra, el qual té com a nom El passeig, donat que representa el moment en què el compositor passeja per la sala d’exposicions.

* T’animo ara a tractar d’investigar dues coses:

A) Per a quin instrument va ser originalment composat Quadres d’una exposició?

B) Pots tractar de localitzar el nom d’algun altre fragment de Quadres d’una exposició.